कमल से बातें करते हुए मुझे समझ में आने लगा था कि उस के साथ सब कुछ ठीक नहीं है। कमल मेरा लंगोटिया यार था। मेरी यह नैतिक जिम्मेदारी थी कि मैं उसे व्यावहारिक तौर पर सान्त्वना दूँ। केवल जबानी जमा-खर्च से काम नहीं चलने वाला था, सो मंैने झूठ-मूठ ही उससे कह दिया कि मैं सिर्फ़ उसी से मिलने आया हूँ । हालाँकि मंै सरकारी दौरे पर आया था। मंैने उसे बाल कटवाने और शेविंग कराने के लिये राजी कर लिया। मैंने अपने बाॅस को मैसेज़ कर दिया कि मुझे अचानक पारिवारिक काम आना पड़ा है सो मुझे दो दिनांे की छुट्टी चाहिये। कमल से बातें करते हुए मुझे यह अहसास हो चुका था कि फ़िलहाल उसके पास रहने का कोई ठिकाना नहीं है। मेरे कुरेदने पर उसने बताया कि वह कई-कई दिन प्रेस क्लब में ही रात गुजार लेता है। कई बार पे्रस में ही सो जाता है। मैंने कमल से कहा- यार चल हम दोनों भाई होटल में रहते हैं, जहां सिर्फ मंै और तुम ही रहेंगे। वहाँ हमें डिस्टर्ब करने वाला कोई भी ना होगा। हमें अपना बचपन फिर से जीने का मौका मिला है। बचपन का जिक्र सुनते ही उसकी आँखों में चमक सी आ गई। निश्चित तौर पर यह चमक उस खिड़की वाली लडकी को याद करके आई थी ।